Tirana fitoi derbin ndaj rivalëve të Partizanit në një ndeshje që ishte e zjarrtë nga minuta e parë deri tek ajo e fundit. Bardheblutë janë rikthyer menjëherë të nesërmen në stërvitje për t'u përgatitur për ndeshjen ndaj Laçit, të premten në 17:45 në Selman Stërmasi.
Trajneri Shehi ka mbajtur një fjalim përpara seancës duke i përgëzuar për shpirtin dhe karakterin që treguan në derbi dhe u kërkoi që tani e tutje të mos humbasin fokusin dhe të mos gabojnë ndaj ekipeve të vogla.
Fokusi i seancës stërvitore ishte rikuperimi i energjive dhe trajneri Shehi nuk u mor shumë më pjesën taktike duke e "lënë" seancën në duart e përgatitësit atletik, Kostandin Jani. Përveç Najdovskit dhe Qefalijajt, Tirana nuk vuan nga dëmtime të tjera.